চুলাইৰ ঘাটি উৎখাত কৰাৰ বাবে তৎপৰ হৈছে ৰাজ্য চৰকাৰৰ আবকাৰী বিভাগ । মহানগৰীৰ বোন্দা-বীৰকুছি-চপাইদাং আদি অঞ্চলত চন্দ্ৰপুৰৰ প্ৰাগজ্যোতিষপুৰ খণ্ডৰ আবকাৰী বিভাগৰ দলে অভিযান চলাই জব্দ কৰিবলৈ সক্ষম হয় বৃহৎ পৰিমাণৰ চুলাই ।
প্ৰাপ্ত তথ্য অনুসৰি, মহানগৰীৰ অলিয়ে-গলিয়ে গঢ়ি উঠিছে অবৈধ চুলাই মদৰ ঘাটি । মহানগৰীৰ অলিয়ে-গলিয়ে গঢ়ি উঠা এই ঘাটিসমূহ উৎখাত কৰাৰ বাবে পুনৰ তৎপৰ হৈছে আবকাৰী বিভাগ । ইয়াৰে অংশস্বৰূপে মহানগৰীৰ বোন্দা-চপাইদাং-বীৰকুছি আদি অঞ্চলত শনি আৰু দেওবাৰে চুলাই মদ ব্যৱসায়ীৰ বিৰুদ্ধে আবকাৰী বিভাগে অতৰ্কিতে চলাই এক অভিযান ।
ইফালে শনি আৰু দেওবাৰে আবকাৰী বিভাগৰ অভিযানকাৰী দলটোৱে চুলাইৰ ঘাটি সমূহত তালাচী চলাই যদিও এজনো চুলাই ব্যৱসায়ীক আটক কৰিবলৈ সক্ষম নহ'ল ।
